als_Latn dik_Latn tur_Latn
Në kuadër të aksionit kundër vjedhjes së energjisë elektrike kryeministri Rama me ane te nje postimi ne facebook nënvizoi edhe njëherë se “çmimi nuk do të rritet, por secili do të paguajë atë që i takon e kush paguan nuk do te jete me i detyruar te paguaje edhe per ata qe vjedhin – siç ka ndodhur per 20 vjet me radhe. Gjithashtu kreu i qeverisë bëri të ditur se pensionet e kryefamiljareve pensioniste dhe pagesat e personave qe jetojnë me ndihme ekonomike, apo atyre me aftësi te kufizuar do te rriten. Sipas kryeministrit rama politika e qeverisë do të ndalojë grabitjen e kësaj pasurie të jashtëzakonshme kombëtare, për ta kthyer brenda 5 vjetësh nga një grope te zeze humbjesh kolosale ne nje burim te madh fitimi per popullin shqiptar. Një dite me pare kryeministri Edi Rama ne një takim me pensioniste dhe persona me aftësi te kufizuara ka sqaruar skemën si do te subvencionohen familjet qe preken nga rritja e çmimit te energjisë. Rama ka folur për rritje te pensioneve dhe ndihmës ekonomike per 200 mije familje. Megjithatë nuk dihet ende sa do te jete shuma qe do te përfitojnë këta kryefamiljare.
als_Latn